Pielikums Nr.1

Madonas novada pašvaldības domes

31.01.2023. lēmumam Nr. 54

(protokols Nr. 2, 48. p.)

**ZIŅOJUMS PAR LOKĀLPLĀNOJUMA PUBLISKĀS APSPRIEŠANAS NORISI UN**

**PUBLISKĀS APSPRIEŠANAS REZULTĀTIEM**

*Sagatavots saskaņā ar Covid-19 infekcijas izplatības pārvaldības likuma 21.pantu*

*Ministru kabineta 14.10.2014. noteikumu Nr.628*

*“Noteikumi par pašvaldību teritorijas attīstības plānošanas dokumentiem” 86.punktu*

1. Lokālplānojuma izstrāde Madonas pilsētā, Madonas novada uzsākta saskaņā ar Madonas novada pašvaldības 2021. gada 28. oktobra lēmumu Nr.346 (protokols Nr. 13., 4. p.) *“Par lokālplānojuma izstrādes uzsākšanu un darba uzdevuma apstiprināšanu teritorijas plānojuma grozījumiem nekustamajos īpašumos Kalna ielā 34, Kalna ielas daļā, Rūpniecības ielas daļā, Gaujas ielā 33, Daugavas ielas daļā, Daugavas ielā 25, Madonā, ietverot priekšlikumus atsevišķu zemes vienību funkcionālā zonējuma grozīšanai”*, un sekojošiem grozījumiem:
2. Madonas novada pašvaldības 2022. gada 27. janvāra lēmumu Nr.57 (protokols Nr. 2., 14. p.) “*Par grozījumiem* *Madona novada pašvaldības 2021.gada 28.oktobra lēmumā* Nr.346 “*Par lokālplānojuma izstrādes uzsākšanu un darba uzdevuma apstiprināšanu teritorijas plānojuma grozījumiem Madonas pilsētas ielu sarkano līniju precizēšanai, nekustamajos īpašumos Kalna ielā 31, Kalna ielā 32, Kalna ielā 34, Rūpniecības ielas daļā, Gaujas ielā 33, Daugavas ielas daļā, Daugavas ielā 25, ietverot priekšlikumus atsevišķu zemes vienību funkcionālā zonējuma grozīšanai*”;
3. Madonas novada pašvaldības 2022. gada 29.jūnija lēmumu Nr. 425 (protokols Nr. 15., 24. p.) *“Par grozījumiem Madona novada pašvaldības 28.10.2021. lēmumā Nr. 346 “Par lokālplānojuma izstrādes uzsākšanu un darba uzdevuma apstiprināšanu teritorijas plānojuma grozījumiem Madonas pilsētas ielu sarkano līniju precizēšanai, nekustamajos īpašumos Kalna ielā 31, Kalna ielā 32, Kalna ielā 34, Rūpniecības ielas daļā, Gaujas ielā 33, Daugavas ielas daļā, Daugavas ielā 25, ietverot priekšlikumus atsevišķu zemes vienību funkcionālā zonējuma grozīšanai”.*
4. Madonas novada pašvaldība 2022.gada 22.novembrī apstiprināja lēmumu Nr.768 (protokols Nr. 26, 43.§) “Par lokālplānojuma Madonas pilsēta ielu sarkano līniju precizēšanu, nekustamajos īpašumos Kalna ielā 32, Kalna ielā 34, Rūpniecības ielas daļā, Gaujas ielā 33, Daugavas ielas daļā, Daugavas ielā 25, ietverot priekšlikumus atsevišķu zemes vienību funkcionālā zonējuma grozīšanai, kas groza Madonas Madonas novada teritorijas plānojumu, nodošanu publiskai apspriešanai”.
5. Lokālplānojuma publiskās apspriešanas termiņš tika noteikts no 07.12.2022. – 06.01.2023.
6. Par lokālplānojuma publisko apspriešanu publicēti paziņojumi:
* Valsts vienotā ģeotelpiskās informācijas portālā (Ģeoportāls):

<https://geolatvija.lv/geo/tapis#document_22276>

* Madonas novada pašvaldības tīmekļa vietnē 22.11.2022.:

 <https://www.madona.lv/lat/lokalplanojums-nekustamajos-ipasumos-kalna-iela-31?fu=a&id=1669793353>

* Madonas novada pašvaldības informatīvajā izdevumā “Madonas novada vēstnesis” Nr.9 (114) 2022.gada decembra bezmaksas izdevumā, drukātā formā un tīmekļvietnē:

<https://www.madona.lv/lat/box/files/vestnesis_2022_decembris.pdf>

* Plakāts ar informāciju par lokālplānojuma redakciju un publisko apspriešanu bija pieejams informācijas stendā Madonas novada pašvaldības adminsitratīvās ēkas foajē -Saieta laukumā 1, Madonā.
1. Paziņojumā tika norādīts pašvaldības domes lēmums par lokālplānojuma nodošanu publiskajai apspriešanai, publiskās apspriešanas termiņš, publiskās apspriešanas sanāksmes norises vieta un laiks, norādīts, kur iespējams iepazīties ar lokālplānojumu, rakstisko priekšlikumu iesniegšanas kārtību, konsultāciju saņemšanai iespējas. Paziņojumā ar lokālplānojuma 1.redakciju iepazīties īpaši tika aicināti teritorijas pierobežnieki, kuriem 05.12.2022. nosūtīta vēstule Nr. . 2.1.3.6/22/4155.
2. Ar lokālplānojuma materiāliem publiskās apspriešanas laikā bija iespējams iepazīties elektroniskā veidā: www.geolatvija.lv sadaļā “Teritorijas attīstības plānošana” un www.madona.lv sadaļā “Dokumenti”- “Novada attīstības plānošanas dokumenti”- “Lokālplānojumi”- “Lokālplānojums nekustamajos īpašumos Kalna ielā 31, Kalna ielā 32, Kalna ielā 34, Rūpniecības ielas daļā, Gaujas ielā 33, Daugavas ielas daļā, Daugavas ielā 25” un izdrukas veidā Madonas novada pašvaldības administrācijas ēkā Saieta laukumā 1, Madonā, domes darba laikā, iepriekš sazinoties ar izstrādes vadītāju.
3. Priekšlikumus par lokālplānojuma risinājumiem iespējams bija iesniegt līdz dokumenta publiskās apspriešanas termiņa beigām:

- nosūtot iesniegumu Madonas novada pašvaldībai pa pastu (adrese: Saieta laukums 1, Madona, Madonas novads, LV-4801);

- ievietojot iesniegumu domes pastkastē pie Madonas novada pašvaldības administrācijas ēkas centrālajām durvīm Saieta laukumā 1, Madonā vai to iesniedzot 101.kabinetā;

- elektroniski parakstītu iesniegumu nosūtot uz e-pastu pasts@madona.lv;

- valsts vienotajā ģeotelpiskās informācijas portālā www.geolatvija.lv konkrētā projekta apspriešanas sadaļā “Iesniegt priekšlikumu”.

8. Ņemot vērā grozījumus Covid-19 infekcijas izplatības pārvaldības likumā, kas stājušies spēkā 25.03.2021., publisko apspriešanu lokālplānojumiem, tai skaitā publiskās apspriešanas sanāksmi, bija atļauts organizēt neklātienes formā (attālināti), ievērojot likumā noteiktos nosacījumus.

9. Pamatojoties uz LR likuma “Covid-19 infekcijas izplatības pārvaldība” 21.panta otrās daļas 2.punktu izstrādātā lokālplānojuma “*Lokālplānojums nekustamajiem īpašumiem Kalna ielā 32, Kalna ielā 34, Kalna ielas daļā, Rūpniecības ielas daļā, Gaujas ielā 33, Daugavas ielas daļā, Daugavas ielā 25, Madonā, Madonas novadā*” publiskā apspriešana norisinājās neklātienes formā (attālināti) 2022.gada 19.decembrī plkst.17.00, izmantojot tiešsaistes videokonferences sarunu rīku “Zoom”. Par dalības iespēju publiskajā apspriedē bija iespēja sazināties ar Madonas novada pašvaldības Nekustamā īpašuma pārvaldības un teritorijas plānošanas nodaļas vadītāj Ramonu Vucāni, e-pasts: ramona.vucane@madona.lv, kā arī sekot līdzi aktuālajai informācijai pašvaldības mājas lapā. Zoom sanāksmē piedalījās lokālplānojuma izstrādātāja un pašvaldības pārstāvji, divi interesenti (pierobežnieki) no sabiedrības. Sanāksmes ieraksts pieejams *OnDrive*.

10. Publiskās apspriešanas laikā vietnē geolatvija.lv publiskās apspriešanas sadaļā saitē “Iesniegt priekšlikumu” netika saņemts iesniegums.

11. Par lokālplānojuma 1.redakciju saņemti institūciju atzinumi. Izvērtējot tos, konstatēts, ka Valsts vides dienesta Atļauju pārvalde ir norādījusi, ka nepieciešams veikt pilveidojumus attiecībā uz Grafisko daļu, kurā par pamatu ir jāņem mērniecībā sertificētu personu izstrādāti topogrāfiskie uzmērījumi ar mēroga noteiktību 1: 500 vai 1: 1000 un mākslīgai ūdentilpnei – dīķim būtu jābūt atzīmētai Grafiskā daļā, kā arī tai jānosaka aizsargjosla atbilstoši Aizsargjoslu likuma prasībām.

Atbilstoši 16.12.2022. Valsts vides dienests Atļauju pārvaldes atzinumā Nr. Nr.11.2/AP/8932/2022 norādītajam nepieciešams precizēt, ka lokāplānojuma teritorijā atrodas dabīga reljefa ieplaka (kas uzskatāms kā virszemes ūdensobjekts), kas savāc apkārtējos lietus un sniega kušanas ūdeņus; to attēlot Grafiskā daļā, Teritorijas izmantošanas un apbūves noteikumos izdalīt funkcionālo zonu - *Ūdeņu teritorija (Ū3)*. Zonai noteikt ne mazāk kā 10 metrus plata josla katrā krastā, atbilstoši Aizsargjoslu likuma 7.panta otrās daļas 3.punktā noteiktajam.

Attiecībā uz aizrādījumu par to, ka Grafiskā daļā par pamatu nav ņemts mērniecībā sertificētu personu izstrādāti topogrāfiskie uzmērījumi ar mēroga noteiktību 1: 500 vai 1: 1000, nepiekrītam. Vēršam uzmanību, ka saistībā ar lokālplānojuma grafiskās daļas sagatavošanā izmantoto topogrāfisko uzmērījumu augsto detalizācijas pakāpi un no tā izrietošo elementu blīvumu kartē labākai informācijas uztveramībai tika sagatavotas tematiskās kartes par lokālplānojuma teritorijā esošajiem infrastruktūras objektiem - siltumtīkliem, elektroapgādes un sakaru tīkliem, ūdensapgādes sistēmām, sarkanajām līnijām un citām aizsargjoslām. Tādejādi ir izpildīta prasība lokālplānojuma izstrādē izmantot augstas detalizācijas topogrāfiskos uzmērījumus.

Latvijas Ģeotelpiskā informācijas aģentūra (turpmāk – Aģentūra) 07.12.2022. atzinumā Nr. 952/7/1-14 norādījusi, ka jāprecizē Aģentūras nosaukums, kā arī minēt Aģentūras topogrāfiskās kartes pirmpublicējuma gadu.

Atbilstoši norādītajam Grafiskā daļā precizēts Aģentūras nosaukums un norādīts Aģentūras topogrāfiskās kartes pirmpublicējuma gads.

12. Ņemot vērā iepriekš minēto, saskaņā ar Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 87. un 88.2.punktu, ir nepieciešams pilnveidot lokālplānojuma 1.redakciju.

Lokālplānojuma izstrādes vadītāja Ramona Vucāne